# **POIM 2014-2020**

# **DIRECȚIA GENERALĂ ORGANISMUL INTERMEDIAR PENTRU TRANSPORT**

COMUNICAT DE PRESĂ

Semnare Contract de finanțare

**„Reabilitare DN56, Craiova-Calafat, km 0+000 - km 84+020” – Faza II**

**MINISTERUL TRANSPORTURILOR** în calitate de Organism Intermediar pentru Transport, **MINISTERUL DEZVOLTĂRII REGIONALE, ADMINISTRAȚIEI PUBLICE ȘI FONDURILOR EUROPENE**în calitate de Autoritate de Management pentru Programul Operațional Infrastructură Mare și **COMPANIA NAȚIONALĂ DE ADMINISTRARE A INFRASTRUCTURII RUTIERE S.A.**în calitate de Beneficiar al finanțării nerambursabile alocate în cadrul Programului Operațional Infrastructură Mare 2014-2020, au încheiat, în data de 20 iulie 2017, Contractul de Finanțare nr.84 pentru proiectul **„Reabilitare DN56, Craiova-Calafat, km 0+000 - km 84+020” – Faza II.**

Obiectul contractului de finanțare **„Reabilitare DN56, Craiova-Calafat, km 0+000 - km 84+020” – Faza II** este reprezentat de acordarea finanțării nerambursabile de către AM POIM, pe durata stabilită și în conformitate cu obligațiile asumate prin Contractul de Finanțare, inclusiv Anexele care fac parte integrantă din acesta.

Valoarea totală a contractului este de **86.569.712,51 lei** (fără TVA) si va fi finanțat prin Programul Operational Infrastructură Mare 2014-2020 astfel: **75% FEDR din valoarea totală eligibilă aprobată – 58,277,757.23 lei**, iar restul de 25% în valoare de **19,425,919.08 lei** va fi finanțat din bugetul beneficiarului.

Perioada de implementare a Proiectului este de 84 luni, respectiv între 01.01.2014 și 31.12.2020 la care se adaugă, dacă este cazul, și perioada de desfășurare a activităților proiectului înainte de semnarea Contractului de Finanțare, conform regulilor de eligibilitate a cheltuielilor.

La finalizarea Fazei 2 a proiectului **„Reabilitare DN56, Craiova-Calafat, km 0+000 - km 84+020” – Faza II** se vor îndeplini toți indicatorii asumați, atât prin Programul Operațional Sectorial Transport 2007-2013, cât și prin Programul Operațional Infrastructură Mare 2014-2020.

Proiect cofinanţat din Fondul European de Dezvoltare Regională prin Programul Operational Infrastructură Mare 2014-2020.

Date de contact:

Carmen Moraru, Director General Organismul Intermediar pentru Transport, fax:  0372 825 570